open-index/open-wikipedia-markdown huggingface dataset:
Alberto Alesina

L**'Alberto Alesina** (Broni, 29 de april 1957 - Noeuva York, 23 de magg 2020) a l'è staa 'n economista italian, professor a l'Università de Harvard e visiting professor a l'Università Bocconi. 

## Oeuver
**Senso non comune. L'economia oltre ai pregiudizi*, Università Bocconi editore, 2002
**Economia elettorale. Tra promesse e realtà*, con Nouriel Roubini, Università Bocconi editore, 2004
**Un mondo di differenze. Combattere la povertà negli Stati Uniti e in Europa*, con Edward Glaeser, Laterza, 2005
**Goodbye Europa. Cronache d'un declino economico e politico*, con Francesco Giavazzi, Rizzoli, 2006
**Il liberismo è di sinistra*, con Francesco Giavazzi, Il Saggiatore, 2007
**La crisi. Può la politica salvare il mondo?*, con Francesco Giavazzi, Il Saggiatore, 2008
**L'Italia fatta in casa*, con Andrea Ichino, Arnoldo Mondadori Editore, 2009
**Austerità, quando funziona e quando no*, con Carlo Favero e Francesco Giavazzi, Rizzoli, 2019.
Creeper worm

El **Creeper worm** a l'è 'n worm scrivuu del Bob Thomas in del 1971 che 'l girava in sul sistema operativ TENEX, che pocch dopo l'è modifegada del Ray Tomlinson, che oltra a moeuves el se spantega in di computer, e l'è retegnuu donca el primm malware de la storia. Semper el Tomlinson l'ha scrivuu *Reaper*, che 'l scancellava Creeper.

El creava nissun dagn ma el scriveva domà di robb in sul schermo.

## Riferiment
*First Computer Virus
Analisi del malware

L**'analisi del malware** a l'è el procediment de studià la fonzionalità e l'azion di malware in sul sistema indova che l'è eseguii. 

L'analisi la pò vess fàda sia in su 'n sistema, per determinà comé e se l'è staa violaa, e in sul malware, staticament in sul codes cont i decompilator e i debugger o dinamicament, ciovè a eseguì el software cattiv e vedè i sò azion e ciamaa.

## Riferiment
*Malware Analisys: an introduction
Dropper (informatega)

In informatega on **dropper** a l'è 'n malware che 'l gh'ha 'me obietiv de installà di alter malware, de solit che gh'hann on payload pussee effettiv. I droppen pòden 'vègh denter el codes del malware in manera che 'l veden no i antivirus o descaregàll de l'internet.

## Riferiment
*Attenzione ai dropper di nuova generazione: sfuggono ai controlli antivirus
John Peter Sloan

El **John Peter Sloan** (Birmingham, 27 de fevree 1969 - Menfi, 25 de magg 2020) a l'è staa 'n scrittor britannegh, a longh resident in Italia, assee cognossuu per i sò metod per imprend l'ingles cont di metod che metten al center el gioeugh e che han menaa a fàll assee famos in del Pajes e protagonista anca di spettacoi del teater.

## Ligamm de foeura
*Sitt offizial
Hansa (mercaa)

**Hansa** a l'è staa 'n mercaa de la darket operaa 'me servizzi sconduu TOR, che dopo de la saradura de AlphaBay l'è staa previst che 'l saria deventaa el mercaa el pussee doperaa, ma che l'era staa compromess di forz de polizia pocch prima, in manera de podè descrovì pussee in sui venditor e i client.

## Storia
### Compromission
In del 2016 la Polizia di Pajes Bass l'ha descovert la vera posizion del sitt grazia a 'n suggeriment de 'n espert de sicurezza che 'l eva descovert 'na version de desvilupp e tacchen a monitorà el sitt e on sò server IRC, indova che troeuven di dacc in ciar, che doperen per menà via i gestor, che anca se han cambiaa hosting hinn descovert grazia a di transazion in criptomoned. El 20 de giugn 2017 i gestor, di todesch, hinn menaa via e la polizia olandesa l'è bona de ciappà el controll integral del sitt in d'on pian, coordenaa cont el FBI, de vess doperaa 'me esca dopo de la fin de AlphaBay inscì de ciappà dent pussee client e doperà di mezz per descovrì i nomm di client e di venditor, compagn de:
* Salvà i password 'me test, inscì de podèss loggà in alter mercaa se fussen doperaa di password eguaj
* Fonzion de cifratura PGP modifegada per salvà 'na cobbia di messagg per la polizia
* Modifega del sistema de eliminazion di metadacc di foto per salvànn 'na cobbia, cont ona scancellazion de tucc i foto per obbligà i utent a recaregàj
* Transazion multisignature sabotaa inscì de podè sequestrà pussee de fond
* Diffusion de 'n fals document txt, in realtà Excel, che quand vert el provava a ciamà indree on server de la polizia, inscì de descovrì l'adressa IP de l'utent.

### Saradura
Dopo de la saradura de AlphaBay el 4 de luj el gh'è staa 'n gross aument de l'utenza finna a la saradura in tra 'l 19 e 'l 20 de luj e in del period, che l'ha vist i venditor passà de 1'000 a 8'000, la polizia l'ha faa faa 27'000 transazion inscì de 'vègh di proeuv per la procura, e in sul sitt l'è missa 'na schermada de spiegazion.

## Riferiment
* Sitt de la Politie
XML external entity attack

L**'XML external entity attack** a l'è 'n attacch faa a 'n applicazion che la parsa de l'XML, che 'l capita quand che 'na richiesta l'è analizzada de  'n parser debol e la domanda 'na resorsa esterna e 'l permett de robà di informazion interni o esterni, de fà on denial of service o de fà di server side request forgery.

A segonda di vulnerabilità che gh'è a l'è possibel mandàss di dacc cont ona richiesta POST a 'n server esterno o, se 'l sistema el consent minga de fàll, caregà el contegnuu del file che 'l se voeur robà 'me titol de 'n file che, degià che 'l esist no, 'l dà 'n error cont el contegnuu del file.

## Riferiment
*What Are XML External Entity (XXE) Attacks

## Vos corelaa
*SQL injection
Stat canaja

Per **Stat canaja** (adattament de l'ingles *Rogue state*) se intend on Stat che l'è miss ai bord de la comunità internazional per el sò comportament. El termen a l'è staa però criticaa perchè retegnuu tropp centraa in sui Stat Unii e che donca, a la fin, Stat canaja el voeur dì domà "Stat che 'l ghe pias no a l'America".

Incoeu i Stat che hinn consideraa canaja a hinn la Corea del Nord, l'Iran, la Siria, el Sudan, Cuba e 'l Venezuela.

## Riferiment
*Cambridge

## Alter progett

## Vos corelaa
*Ass del maa
*Imperi del maa
Self XSS

Per **self XSS** se intend on attacch de ingegneria social che 'l consist in del convincc 'na personna a eseguì del codes cattiv, de solet in JavaScript, per eseguì di operazion in sui sò dacc, de solit cont el convincc che quell codes lì el permett de avègh pussee de fonzion.

In passaa la pupart di 'sti attacch l'era eseguida in la barra del browser menter incoeu, che l'è deventaa pussee diffizil eseguì del codes lìnscì, in la console de desvilupp, indova che di sitt metten anca di avvis che disen de controllà e de fidàss no.

Anca se 'l nomm el suggeriss inscì a bon cunt a l'è minga 'n XSS, degià che la gh'è no 'na vulnerabilità proppi in del sitt, ma l'è ciamada inscì perchè l'effett a l'è in pratega el midemm.

## Riferiment
*Facebook Scam Tricks Users Into Hacking Themselves
PGPCoder

**PGPCoder** a l'è staa 'n trojan sortii in del 2005 che 'l cifrava i file de l'utent e 'l domandava on riscatt per fàj tornà accessibij, on comportament ciamaa incoeu ransomware. El domandava 100 o 200 dollar de pagà con Liberty Reserve o in e-gold.

A bon cunt, però, la pupart di variant eren deboi e fazil de craccà o addirittura de recuverà senza stà lì a violà la ciav.

## Riferiment
*Kaspersky

## Vos corelaa
*Archiveus
Air Koryo

**Air Koryo** a l'è la linia aerea nazional de la Corea del Nord, fondada in del 1954 e che la dopera per la pupart di vegg reoplan sovietegh e l'è per la pupart bandida de l'Union europea.

## Riferiment
*Sitt offizial
Moranbong Band

La **Moranbong Band** a l'è 'na band de la Corea del Nord fàda domà de donn e che la canta di canzon in stil pop, voruda del Kim jong-un in del 2012, pocch dopo de la sortida del Gangnam Style de Psy.

La cantant Hyon Song-wol l'è anca 'n esponenta del Partii del Lavorà de Corea.

## Riferiment
*What to Know About Kim Jong Un's Favorite All-Female Pop Group Moranbong 

## Vos corelaa
*K-Pop
*Musega de la Corea del Nord
Cheyenne (Wyoming)

**Cheyenne** a l'è ona citaa di Statt Unii de quasi 60.000 abitant. 
A l'è la capital (e la citaa pussee abitada) del statt del Wyoming. La se troeuva in del canton sud-oriental del statt, dent in de la Conteja de Laramie.
A l'è stada fondada in del 1867 del general american Greenville M. Dodge, che l'era dree a esplorà el territori per dervì la strada a la ferrovia in del Wyoming. La ciappa el sò nomm de la tribù indiana di Cheyenne, che on temp passaven via anca de quell territori.

## Cittaa gemellaa
Cheyenne a l'è gemellaa con:
* Statt Unii:
** Bismarck, Dakota del Nord.
** Waimea, Hawai.
* Hammam Sousse, Tunisia.
* Lourdes, Francia.
* Taichung, Taiwan.
* Voghera, Italia.

## Ligamm de foeura
*Sitt offizial
Sindacaa giald

Per **sindacaa giald** (anca *sindacaa de comod*) se intend on sindacaa che l'è gestii o comunque influenzaa fiss del padron e che per quella reson chì a l'è proibii in d'on quaj Pajes. El nomm el deriva de 'n union sindacala contraria al socialismo fondada in del 1902 in Franza del Pierre Biétry, che 'l cercava 'na collaborazion in tra el capital e 'l lavorà.

## Riferiment
*Enciclopedia Treccani

## Vos corelaa
*Socialism giald
Socialism giald

El **socialism giald** a l'è staa 'na variant del socialism parpognuu 'me alternativa al "socialism ross" del Pierre Biétry, in opposizion al socialism marxista revoluzionari. El sostegniva on sistema corporativista indova che i padron e i lavorent avarien collaboraa cont i sò organizzazion per dà pussee ai lavorent e sotta la guida de 'n Stat autoritari.

I socialista giald han miss prest in del sò programma di element nazionalista e antisemita, tant de vess ciamaa di voeult di "fassista ante litteram". Dopo de la prima guerra mondial a l'è borlaa in desgrazia e 'l termen "socialism giald" a l'era doperaa 'me ingiuria di marxista contra di minga-revoluzionari menter el termen sindacaa giald, ciovè in man ai padron, l'è restaa in voga.

## Bibliografia
*Le socialisme et les Jaunes / Pierre Biétry Biétry, Pierre (1872-1918)

## Vos corelaa
*Socialism nazional
Autoritarism

L**'autoritarism** a l'è 'n sistema politegh caratterizzaa de 'n fort governa central e de pocch libertà politegh, che pòden vèss autocrategh o oligarchich a segonda de chi l'è che 'l governa, se on individov, ona commission o i soldaa per esempi.

In del 1964 on sagg influent del Juan José Linz l'ha miss quatter principai qualità del sistema autoritari:
# Pocch de pluralism politegh
# Legittimazion del poder cont i emozion
# Mobilitazion politega minima e riduzion de l'opposizion
# Poder esecutiv minga definii per ben

A l'è donca possibel 'vègh di sistema democrategh cont di fort element autoritari.

## Riferiment
* Treccani

## Vos corelaa
* Totalitarism
Hugo (software)

**Hugo** a l'è 'n generator de sitt web statich scrivuu in Go creaa in del 2013 del Steve Francia e che l'ha vist el sò gran desvilupp del 2015 cont el noeuv desviluppator Bjørn Erik Pedersen. Bon de generà la pupart di sitt in manch de 'n second, l'è per quella reson chi ciamaa "el generator de sitt el pussee velos del mond" e i sò desviluppator proeuven semper a tegnì 'sti temp bass.

## Ligamm de foeura
*Sitt offizial

## Vos corelaa
*Jekyll (software)
*Netlify
Hypertext Transfer Protocol

L**'Hypertext Transfer Protocol** (breviaa *HTTP*) a l'è 'n protocoll de red de nivell applicativ el pussee doperaa per mandà on ipertest definii del World Wide Web Consortium. Per standard el dopera 'me porta la 80, ma di voeult l'è doperada anca la 8080 e la dopera el TCP a nivell de straport.

L'edizion 0.9 l'è sortida in di agn '80 in su iniziativa del Tim Berners-Lee 'me part del sò World Wide Web, menter la version 1.0 l'è implementada semper del Berners-Lee in del 1991. Cont el rivà di primm browser compagn de Mosaic el protocoll el se mostra subet limitaa, per esempi l'assenza di virtual host e la scarsa sicurezza, e la sortiss donca in del 1997 la version 1.1. In del 2015 la sortiss la version 2.

## Riferiment
* Britannica

## Vos corelaa
* HTTP/2
* Codes de stat HTTP
* Do Not Track
* HTTP tunneling
* SPDY
Tino Roncaj

El **Tino Roncaj** (in italian: *Celeste Domenico Roncaglio*; conossuu mej 'me *Teno Domenico Roncalio*; Rock Springs, 23 de marz del 1916 - Cheyenne, 30 de marz del 2003) a l'è staa on polittegh american de origin lombarda. 
L'è staa on deputaa del Wyoming a la Camera di Rapresentant, l'ultem del Partii Democrategh a vess eleggiuu in quell Statt.
## Biografia
El Tino Roncaj l'è nassuu a Rock Springs, on paesoeu del Wyoming: i sò gent a eren el *Franco* e la *Ernesta Roncaj*, che eren vegnuu in Merica de la Lombardia (al temp el Wyoming l'aveva conossuu ona migrazzion forta de la Lombardia, del Piemont e de la Toscana). L'ha lavoraa on poo 'me garzon de barbee, e dopo d'avè finii el licee l'ha anca lavoraa in del giornal del paes.
In de la Segonda Guerra Mondial l'ha combattuu in Italia e poeu in Normandia. Finii l'ha guerra, el s'è laureaa in legg a l'Universitaa del Wyoming: giamò interessaa a la polittega, l'ha conossuu el senator Joseph C. O'Mahoney, che 'l g'ha inzubii de andà a lavorà a Washington.
### Cariera polittega
In di Agn Cinquanta, l'ha lavoraa in del *Wyoming Labor Journal*, poeu l'è staa avocatt in de la Conteja de Laramie. In del 1957 l'è comenzaa la soa cariera polittega: l'è staa vun di delegaa del Wyoming ai Convenzion del Partii Democrattegh, e l'ha sostegnuu la candidadura del John F. Kennedy 'me president. In de la soa presidenza, el Kennedy el g'ha daa l'incaregh de lavorà in d'ona comission per l'ambient: el Roncaj l'avarà poeu studiaa i quistion ambientai per tutt la soa cariera.
A partì del 1964 fina al 1978 l'è staa vun di rapresentant del Wyoming in del parlament american. In del 1978 l'ha perduu contra el Dick Cheney (che 'l saria poeu vegnuu vice president di Statt Unii in del 2000). De quell moment el s'è retiraa in Wyoming, indove l'ha semper sostegnuu i campagn del sò partii e i quistion ligaa a l'ambient. 

## Riferiment
*From Bootblack to Congressman: the Career of Teno Roncalio

## Alter progett
National Security Agency

La **National Security Agency** a l'è 'n agenzia de spionagg di Stat Unii fondada in del 1952 e che la se occupa de sicurezza interna e esterna e che la fa anca di mission de controll in sui telecomunicazion.

## Ligamm de foeura
*Sitt offizial

## Vos corelaa
*Federal Bureau of Investigation
*Central Intelligence Agency
Poke

El **poke** a l'è 'n mangià tipegh di Hawaii a bas de pess cruu servii 'me antipast o 'me piatt principal. De solet hinn doperaa el tonn, el salmon o el polp e hinn condii, probabilment per influenza asiatega, con la salsa de soja, i scigoll verd e l'oeuli de sesam.

Al dì d'incoeu a l'è 'n piass assee popolar anca in di Stat Unii continentai e in Europa, indova che l'è venduda soratutt in restorant "fast casual".

## Riferiment
*Pokè hawaiano, cos'è e come si prepara

## Vos corelaa
*Kinilaw
Andrew Stuart Tanenbaum

L**'Andrew Stuart Tanenbaum** (White Plains, 16 de marz 1944) a l'è 'n informategh statunitens, professor de informatega a la Libera Università de Amsterdam.

I sò liber de test a hinn cognossuu e doperaa de la pupart di student del mond informategh in su l'architettura, i red e i sistema operativ.

L'è cognossuu anca per avè commentaa la scerna del Linus Torvalds de doperà 'n kernel monolitegh per Linux maa e de avègh dii che se 'l fuss staa 'n sò student l'avaria no ciappà 'n vot alt, e l'è retegnuu 'na sorta de "darree paroll famos" degià che 'l sò sistema MINIX, cont on microkernel, l'ha vust no el success del kernel del Torvalds.

## Riferiment
*Pagina personal

## Vos corelaa
*Amoeba
*MINIX
*MIC-1
Isabelle de Charrière

**Isabelle de Charrière**, nasüda **Isabella Agneta Elisabeth van Tuyll van Serooskerken** (Zuylen, 20 d'utùber 1740 – Colombier, 27 dicember 1805),; l'è stài una scritùra ulandesa natüralisada svisra. la gh'eva la scurmagna de la *Bela de Zuylen*.

Le sò opere, in d'i ann d'la Revoluzion francesa, i gh'even tant impègn putlìtic e suciàl. Le sò lètre, suratüt cun tante nobildòne dl'epuca i gh'even el fìn dl'edücasiòn feminìl.

I gh'ann dediàd anca un asteroide, el 9604 Bellevanzuylen.

## Se l'ha scrìtt
* 1763: *Le Noble*, fabula moralis Tèst
* 1784: *Lettres [[neuchâtel]]oises*, rumàns
* 1784: *Lettres de Mistriss Henley publiées par son amie*
* 1785: *Lettres écrites de Lausanne*, rumàns
* 1787: *Caliste ou continuation de Lettres écrites de Lausanne*
* 1788: *Bien-né. Nouvelles et anecdotes. Apologie de la flatterie*
* 1789: *Courte réplique à l'auteur d'une longue réponse, par Mme la Baronne de ...*
* 1789: *Plainte et défense de Thérese Levasseur*
* 1791: *Lettre à M. Necker sur son administration, écrite par lui-même*
* 1793: *L'émigré*, cumedia
* 1793: *Lettres trouvées dans des portefeuilles d’émigrés*
* 1795-1981: *Drei Weiber*, Lipsiae, 1795; versione Francogallica, *Trois femmes*, Londinii, 1796; pars secunda, *Suite des Trois femmes*, 1981 in *Oeuvres complètes, vol. 2, 1798-1806*, Amsterdam
* 1795: *Honorine d’Userche: nouvelle de l’Abbé de La Tour*
* 1799: *Sainte Anne*
* 1806: *Sir Walter Finch et son fils William* (postuma)

## Nòti


## Ligamm de föra

* Pagine dedicada a Madame de Charrière  
* Pagine dedicada a la Belle van Zuylen
Fascia presidenzial

La **fascia presidenzial** a l'è 'n ornament doperaa di President de 'n quaj Pajes del mond, soratutt in Sud America.

De solit reppresenten i colô de la bandera nazional e metten el stemma o 'n quaj àlter simbol nazional, e di voeult l'è portaa cont on collar de 'n onoreficenza nazional.

## Riferiment
*El uso adecuado de la banda presidencial

## Vos corelaa
*Collar de l'offizi
*Investidura presidenzial
*Fascia del Sindegh
Simone Valli

El **Simone Valli** (Seriaa, 3 de marz 1995) a l'è 'n giugador del folball italian de roeul centrocampista, che 'l giuga in di Emiraa Arab Unii.

L'ha faa la soa carriera giovanil in del Virtus Bergom e in del 2013 el se uniss a l'SC Olhanense in Portogall, per passà poeu l'ann dopo a la giovanil del Cardiff. El passa poeu al FC Jumilla in Spagna e in del 2016 a la Soimii Panchota in Romania, per rivà in del 2018 in Thailandia cont el Samut Songkhram FC, e l'è el primm italian a giugà in del Pajes e 'l passa pocch dopo al Surin Sugar KMC FC, in de che durant la militanza el fonda 'na scoeula del folber.

El passa poeu on brev period a Hong Kong e 'l giuga per on poo in Venezuela, in del FC Yaracuy, che l'è costrett a lassà per di reson de burocrazia. El va donca a giugà in del FC San Marcos del Nicaragua, indova che l'è nomenaa el giugador forestee pussee bon del campionaa de saradura, per passà poeu al Regional Sports FC de Dubai

## Riferiment
*Dall'Olhanense di Galderisi al Nicaragua che sfida il virus, Valli: 'Il vero incubo è il caldo, mi alleno all'alba'
*Il racconto di Simone Valli dal Nicaragua: “Si gioca, ma ci si allena all’alba”
*Alla conquista della Thailandia: la storia di Simone Valli 
*Simone Valli il giramondo: avventura in Thailandia per il classe ’95
Ospedaa Sant'Anna

L**'Ospedaa Sant'Anna** a l'è 'l principal ospedaa de la provincia de Comm e center principal de l'ASST lariana. Istoricament l'è semper staa a Comm ma in del 2010 l'è spostaa a San Fermo.

L'è staa fondaa in del 1468 del Michee Carchen e in del 1482 l'è missa la prima preja e in del 1932 el cambia sed.

## Bibliografia
*Giovanni Di Capua e Giovanni Ferrari, L'Ospedale Sant'Anna di Como nella storia della città, Como, Comocuore, 2005.
Fuzzing

El **fuzzing** a l'è 'na tecnega de test di software automatega che la gh'ha 'me fondament el dà di dacc invalid, inaspettaa o random 'me input de 'n software e che la monitora per di error, di output inaspettaa o di leak de memoria o di resultaa che sien doperabij in d'on exploit.

## Bibliografia
*Ari Takanen, Jared D. DeMott, Charles Miller, Fuzzing for Software Security Testing and Quality Assurance, 2008, ISBN 978-1-59693-214-2

## Vos corelaa
*american fuzzy lop (fuzzer)
*Concolic testing
*Smoke testing (software)
*Test de la scimmia
Fascia del Sindegh

La **fascia del Sindegh** a l'è 'n ornament doperaa in d'on quaj Pajes di sindegh in di occasion pussee important, compagn di event politegh o di matrimoni.

De solit la riporta i color de la bandera nazional e l'è cognossuda in Franza, Italia e Belgi comè fascia tricolor, per el color de 'sti Pajes, ma anca in Stat de l'Africa compagn del Camerun, menter in di Pajes iberich l'è pussee spantegada 'na fascia scernuda de l'ent local o de 'n nivell ministrativ superior.

In di Pajes germanich compagn de la Germania e di Pajes Bass l'è inveci pussee spantegaa el collar de l'offizi. In del Sudtirol la fascia tricolor e 'l collar a hinn portaa insemma.

## Riferiment
*Bandas protocolorias

## Vos corelaa
*Fascia presidenzial
Alberto Mantovani

L**'Alberto Mantovani** (Milan, 29 de ottober 1948) a l'è 'n medegh patolegh italian, attiv anca 'me divulgator e direttor sanitari de l'Istitut Clinich Humanitas. L'è retegnuu, per el sò H-Index, in tra i pussee influent scienzaa italiann del sò settor.

## Biografia
Laureaa *[[summa cum laude]]* in del 1973 in medesinna e cerusia a l'Università di Studi de Milan, el se specializza in del 1976 a l'Università di Studi de Pavia in oncologia.

L'ha lavoraa in del Regn Unii e in di Stat Unii per poeu tornà in Italia, indova che l'ha dirett l'Istitut di Ricerch Farmacologech Mario Negri e l'Humanitas.

L'ha descrovert che i macrofegh, in del desvilupp di tumor, gh'hann on roeul favorevol e minga, 'me che 'l se pensava, negativ. 
## Oeuver
* 
* 
* 
* 
* 
* 
* 
* 
* 
* 
*
*

## Pubblicazion
*
*
* 
*
*
*

## Riferiment
*Ministeri de la Salut
Gianna Gancia

La **Gianna Gancia** (Bra, 31 de dicember 1972) l'è 'na politega italiana de la Liga del 1991. Imprenditris agricola in del settor vinicol, l'è stada presidenta de la Provincia de Coni del 2009 al 2014, ann che l'è elegiuda al consili regional. Del 2019 l'è Eurodeputada.

L'è la compagna del Roberto Calderoli del 2001 e in del 2015 s'hinn maridaa. L'è retegnuda, in tra i politegh de la Liga, in tra i pussee liberai e europeista.

## Ligamm de foeura
*Sitt offizial
Ospedaa San Gerard (Monscia)

L**'Ospedaa San Gerard** a l'è el principal ospedaa de l'ASST de Monscia e sed de la facoltà de Medesinna de l'Università de Milan-Bicocca.

L'è staa faa su in di agn '70 per sostituì el vegg ospedaa, finna al 2009 el gh'eva dent anca l'ospedaa Bassini de Cinisell Balsom.

## Ligamm de foeura
*Sitt offizial 

## Alter progett

## Vos corelaa
*Comitaa Maria Letizia Verga
*Ospedaa Umbert I (Monscia)
Ospedaa de Vimercaa

L**'Ospedaa de Vimercaa** a l'è 'l principal pol ospedaler de l'ASST vimercatesa, fondaa in del secol quell de noeuv.

## Storia
L'ospedaa l'è fondaa in del 833 di monegh de Sant Ambroeus e dedicaa al San Damian: In del 1447 l'arcivescov Enrico Rampini, in del reorden di ospedaa del Ducaa de Milan, el mett sotta 'n entità central insemma ai ospedaa i pussee grand del Pajes e donca el perd la soa autonomia.

In del 1778, grazia al soverintendent Trotti, l'è restrutturaa e slargaa e la part de jutt ai pover l'è separada. A forza de fà di restrutturazion l'è faa su in del 1926 l'Ospedaa de Circol e con l'istituzion del Servizzi Sanitari Nazional el deventa sed de l'Ussl 60 e in del 1995, con la reduzion, de l'Ussl 28.

Del sginee 1998, quand che hinn istituii i Aziend Ospedaler, el deventa el capofila de l'azienda ospedalera "Ospedaa Civil de Vimercaa" che in del 2009 la devenda "Ospedaa de Des e Vimercaa". In del 2010 el se trasferiss in d'ona noeuva sed.

Con la riforma del 2015 el deventa pont central de l'ASST Vimercaa.

## Riferiment
*Ospedale di Vimercate 
*LombardiaBeniCulturali
Kali Linux

**Kali Linux** a l'è 'na distro Linux fondada in su Debian testing doperada per l'informatega forense e per la sicurezza informatega, soratutt per fà di penetration test, considerada el successor de Backtrack e desviluppada de Offensive Security.

L'è impostada soratutt per la sicurezza e minga per l'us normal e la pò vess doperada senza installazion e anca in su di dispositiv compagn del Raspberry Pi e la contegn di tool compagn de aircrack-ng, nmap, John the Ripper, Kismet, OWASP ZAP, Ettercap, Hashcat, Hydra, Foremost, Maltego, Volatility, Mimikatz, Wireshark e Metasploit Project.

## Ligamm de foeura
*Sitt offizial

## Vos corelaa
*CAINE Linux
*Kali NetHunter
*BackBox
*Parrot OS
*OpenVAS
*BlackArch
John the Ripper

**John the Ripper** a l'è 'n software liber per el cracking di password, desviluppaa in origin paj piattaform UNIX ma incoeu disponibel anca per di àlter sistema operativ compagn de DOS, Microsoft Windows, BeOS e OpenVMS.

El dopera pussee maner per descovrì i password e 'l supporta 'na motta de hash e de sistema de criptazion proprietari. I sò attacch pòden vèss a forza bruta o a dizionari 

## Ligamm de foeura
*Sitt offizial

## Vos corelaa
*Ophcrack
*Hashcat
Nmap

**Nmap** a l'è 'n software de port scanning relassaa in licenza libera GNU GPL e creaa del Gordon Lyon.

El gh'ha di fonzion de indentificazion di host e di sò sistema operativ e pòden vèss slargaa cont di script che testen in automategh i vulnerabilità o analizzà anca el contest de red.

Gh'è di interfasc grafich per Nmap per la pupart di sistema operativ.

## Ligamm de foeura
*Sitt offizial

## Vos corelaa
*ZMap (software)
Aircrack-ng

**Aircrack-ng** a l'è 'n tool bon de sniffà i pacchett de 'na red Wi-Fi e de descovrìnn i password de access, oltra a di alter pacchett secondari de utilità per fà finta de vess on access point per taccà i client, modifegà i pacchett e inscì via.

Disponibel per Windows, Linux, MacOS, openBSD e FreeBSD l'è integraa in di distro per i penetration test compagn de Kali Linux o Parrot OS.

## Ligamm de foeura
*Sitt offizial

## Vos corelaa
*SpoonWEP/WPA
OWASP ZAP

**OWASP ZAP** a l'è 'n scanner per la sicurezza di applicazion web desviluppaa de l'Open Web Application Security Project e pensaa sia per l'utenza comun che per quella esperta.

A l'è bon de fonzionà 'me server proxy, scanner automategh attiv e passiv, fuzzing e 'n lenguagg de scripting.

## Ligamm de foeura
*Sitt offizial

## Vos corelaa
*w3af
I vitt di negher cunten

**I vitt di negher cunten** (*Black Lives Matter* in ingles) a l'è 'n moviment attivista internazional, ma spantegaa principalment in di Stat Unii, contra de la violenza de la polizia in sui negher e contra la profilazion in su la bas de la razza e i ingiustizzi del sistema giudiziari di Stat Unii.

L'è nassuu in del 2013 dopo che 'n polee american bianch, el George Zimmerman, l'è staa assolt de l'accusa de avè sbaraa a 'n des-settenn negher, e inscì l'hashtag el tacca a spantegàss in sul Twitter e in del 2014 gh'è i primm manifestazion e l'è tornaa assee in auge dopo di protest per la mort del George Floyd in del 2020.

L'è staa criticaa per vess tropp contrari a la polizia e per el messagg tropp orientaa a la razza, roba che la convincc no on quaj attivista per i dirizz civil. I conservator american, inveci, sostegnen che gh'avarien de concentràss pussee in su la violenza in tra i negher, pussee spantegada, che in sui rari casi in tra polizia e negher.

## Ligamm de foeura
* Sitt offizial

## Alter progett

## Vos corelaa
* Poder negher
* Razzism in di Stat Unii
Cifrari di Vigenère

El **Cifrari di Vigenère** a l'è 'n cifrari polialfabetich assee semplis, publegaa in del 1553 del Giovan Battista Bellaso e attribuii per error al Blaise de Vigenère. Retegnuu a longh inattaccabel e restaa inscì finna al '800, cont i primm metod de crittanalisi del Charles Babbage e del metod Kasiski, l'è fondaa in su la somma del test in ciar cont on *vermen* che l'è ripetuu finna a rivà a la longhezza de la ciav.

Ona soa variant, el cifrari de Vernam, a l'è retegnuu l'unich cifrari a vess segur in manera incondizonada se doperaa ben.

## Bibliografia
*Luigi Sacco, Manuale di Crittografia, Roma 1947

## Vos corelaa
*Cifrari de l'Alberti
Metod Kasiski

El **metod Kasiski** a l'è 'n metod de crittanalisi per el cifrari de Vigenère desviluppaa in del 1863 del maggior prussian Friedrich Kasiski.

El maggior l'eva notaa che in d'ona sequenza cifrada a l'è possibel trovà i midemm caratter a 'na certa distanza che de solet l'è 'n multiplo de la longhezza del vermen e che donca, a calcolà el massim comun divisor de la distanza di tocch ripetuu se troeuva la longhezza n del vermen e de quella se pò considerà i messagg compagn de n messagg cifraa cont el cifrari de Ceser e l'è pussee fazil decifràj.

## Riferiment
*Crittanalisi del Vigenère: il metodo Kasiski
Ospedaa Città de Sest San Giovann

L**'Ospedaa Città de Sest San Giovann** l'è vun di du ospedaa de la città de Sest San Giovann, part de l'ASST Nord Milan insemma a l'Ospedaa Doard Bassini.

## Storia
Dopo de la segonda guerra mondial la città de Sest la s'è slargada fiss e 'l Consili di Istitut ospedaler de Milan l'ha deciduu in del 1951 de trattà cont el Comun per dervì 'na succursal de la Ca Granda per quattà Sest e i arent Cologn e Cinisell Balsom e in del 1953 el Comun el dona el spazzi per fà su el noeuv ospedaa e la Ca Granda la se crompa di alter spazzi li arent cont di donazion.

La costruzion, affidada a l'Arturo Braga e a l'Alessandro Ribaldi, la scomincia in del 1958 e l'è fornida el 22 de april 1961.

L'è staa gestii di alter ospedaa milanes finna al 1976, quand che cont ona legg regional l'è miss 'me azienda autonoma, part di Istitut Clinegh de Perfezionament, fondaa in del 1905 del Luigi Mangiagalli, e che a l'epoca comprendeven la Clinica Mangiagalli, la Clinica Pediatrica De Marchi, la Clinica del Lavor Luigi Devoto e di alter struttur e poliambulatori e, del 1980, l'Ospedaa Doard Bassini

In del 2005 insemma la pupart di vegg ospedaa l'è missa in del Policlinich de Milan, deventaa IRCCS e fondazion, e dent di ICP a hinn miss el CTO del Gaitan Pini, l'Ospedaa di Fiolitt Vittore Buzzi, menter resten el Bassini e i alter poliambulatori in tutta l'area de Milan.

Con la riforma de la sanità lombarda del 2015 i ICP a hinn abolii e 'l toeu part a la creazion de l'ASST Nord Milan, de che l'è el center principal.

## Ligamm de foeura
*Sitt offizial 

## Riferiment
*LombardiaBeniCulturali
*Vegg sitt di ICP
Istitut Clinegh de Perfezionament

I **Istitut Clinegh de Perfezionament** eren 'n azienda ospedalera lombarda de rilev nazional specializzaa in del perfezionament di medegh e convenzionaa con l'Università di Studi de Milan e con l'Università di Studi de Milan-Bicocca, in pee del 1905 al 2016.

## Storia
### Fondazion
I ICP hinn fondaa in del 1905 del Luigi Mangiagalli e eren specializzaa in di malattij del lavorà e in la ginecologia e la gh'eva dent la Clinica Mangiagalli e la Clinica del Lavorà. In del 1909 a hinn parificaa a l'università.

In del 1915 l'è verta anca la clinica pediatrica e del 1921 al 1923 a hinn taccaa a l'Università de Pavia e del 1923 a hinn sociaa a l'Università di Studi de Milan.

### Regionalizzazion
Cont el superament del sistema Bismarck e l'istituzion del Servizzi Sanitari Nazional la Region Lombardia, con legg regional, la inseriss in di ICP anca l'Ospedaa Città de Sest San Giovann, in precedenza division de la Cà Granda e, in del 1980, l'Ospedaa Doard Bassini de Cinisell Balsom.

### Reforma del Policlinich
In del 2005 el Policlinich de Milan l'è riformaa 'me fondazion e IRCCS e 'l ciappa dent la Clinica Mangiagalli, la Clinica Pediatrica De Marchi, la Clinica del Lavorà Luigi Devoto e di alter edifizzi in del center de Milan. I ICP resten donca 'n presidi local, con dent i dò ospedaa de Sest e de Cinisell, el CTO del Gaitan Pini e l'Ospedaa di Fiolitt Vittore Buzzi e di ambulatori in la zona per fà de red territorial per el Nord Milan.

### Trasformazion in ASST
Con la riforma de la sanità lombarda del 2015 el CTO el deventa 'na soa ASST e 'l Buzzi l'è taccaa a l'ASST di Frati e del Sacch. I ospedaa de Sest e Cinisell, insemma a la red territorial, deventen la noeuva ASST Nord Milan, che la quatta Bress, Cinisell Balsom, Sest San Giovann, Cologn, Corman e Cusan.

## Riferiment
*ASST Nord Milan 
*[ICP](https://www.milanoattraverso.it/ma-istituzione/132/istituti-clinici-di-perfezionamento-(icp/)
*Unimi
*Vegg sitt 
*LombardiaBeniCulturali
Message authentication code

El **Message authentication code** a l'è 'n blocch de dacc piscininn che 'l serviss a garantì l'integrità e l'autenticazion de 'n messagg cont on algoritm fondaa in su la crittografia simmetrica.

## Riferiment
*ScienceDirect

## Vos corelaa
*CBC-MAC
Ospedaa di Fiolitt Vittore Buzzi

L**'Ospedaa di Fiolitt Vittore Buzzi** a l'è 'n ospedaa pediatrich de Milan, miss dent in l'ASST di Frati-Sacch.

## Storia
In del 1886 el medegh Raimondo Guaita el tacca fà su 'n ospedalin de 12/14 lecc paj fiolitt e in del 1897 el Re Umbert I d'Italia el ghe garantiss el status de ent moral, che 'l permett in del 1906 de dervì el noeuv ospedaa di fiolitt.

In del 1967 el Vittore Buzzi el fa 'na generosa donazion che la mena a la vertura del terz blocch e ghe nominen l'ospedaa.

In del 2005 a l'è miss dent di Istitut Clinegh de Perfezionament, in de che 'l resta finna al 2016 quand che con la riforma del 2015 i ICP a hinn abolii e l'è miss in l'ASST di Frati-Sacch.

Del 2020 l'è nonziada la vertura de 'n noeuv tocch de emergenza-urgenza de 10'000 meter quadraa.

## Riferiment
*La storia
*ICP 
*Noeuv Ospedaa
Ettercap

**Ettercap** a l'è 'n software che 'l se dopera per fà di attacch man in the middle in sui red LAN. El pò vess doperaa per di testing o anca per di resion gramm e 'l sò fondator l'ha poeu tolt part a l'Hacking Team.

## Ligamm de foeura
*Sitt offizial

## Alter progett
Inflazion

L**'inflazion** a l'è 'n fenomen economich che 'l revarda el cress sostegnuu del prezzi di ben in d'on period de temp e donca ogni unità monetaria l'è bona de crompà semper de men.

I economista retegnen che 'n alt tass de inflazion, finna a l'iperinflazion, el derivi de 'n eccess in l'offerta monetaria, menter 'n inflazion moderada la deriva di normai process economich.

## Riferiment
*BCE

## Vos corelaa
*Deflazion
CBC-MAC

**CBC-MAC** (*Cipher Block Chaining Message Authentication Code*) a l'è 'na tecnega de crittografia che la permett de fà su 'n message authentication code cont on cifrari a blocch che la crea 'na cadenna de blocch de che el resultaa de ogni operazion l'è influenzada de quella prima e donca anca 'na minima variazion la influenza el resultaa fiss.

## Riferiment
*Why I hate CBC-MAC

## Vos corelaa
*OMAC/CMAC
Firma digital

La **firma digital** a l'è 'na tecnega matematica che la serviss a verificà l'autenticità de 'n messagg digital e che la da 'na bona sicurezza anca in su l'integrità e in su l'autor del messagg.

La pupart di sistema de firma digital doperen la crittografia asimmetrega e hinn donca fondaa in su la ciav privada che l'è verifegada con quella publega.

## Bibliografia
*J. Katz and Y. Lindell, "Introduction to Modern Cryptography" (Chapman & Hall/CRC Press, 2007)

## Vos corelaa
*WYSIWYS
*Blind signature
*Probabilistic signature scheme
*Schema de firma ElGamal
*Digital Signature Algorithm
*GNU Privacy Guard
*PGP
Negro (caramella)

**Negro** a l'è 'na caramella originaria de Subotica inventada del Pietro Negro in la fabbrica del József Ruff, in del Regn de Jugoslavia, spantegada soratutt in l'ex Jugoslavia e in Ongaria.

El sò motto a l'è "el spazzacamin de la gora" e de facc el gh'ha me logo el spazzacamin: anca se la ricetta original a l'è 'n secrett se sa che el sò color a l'è daa del carbon attiv menter 'l sò sapor l'è daa de l'anis e del mentol, che 'l da 'n sapor compagn de la regolizzia.

## Riferiment
*Lost in translation
*Negro Candy: A Racist Confectionery?
*INDUSTRIJA I INDUSTRIJALCI                 SUBOTICE (1918-1941)
Steganografia

La **steganografia** a l'è 'na tecnega per scond i messagg dent di alter messagg e depistà quej che voeuren analizzài. El termen l'è staa coniaa in del 1499 del Johannes Trithemius e l'è 'na forma de sicurezza con la segretezza.

## Riferiment
*Università de Salerno 

## Vos corelaa
*Tinta simpatega
Modell nordegh

El **modell nordegh** a l'è 'n peculiar sistema socio-economegh doperaa in Scandinavia e fondaa in su 'na forta libertà economega per pagà per on fort stat social ben fonzionant che 'l compagna i sò abitant "de la cunna a la tomba".

A l'è consideraa donca 'na sintesi de success de 'na socialdemocrazia in d'on sistema liberista. Di politegh che fann part del modell nordegh a hinn:
* Ona forta red de sicurezza social, con istruzion a gratis (in Isvezia cont el voucher scoeula) anca a nivell universitari e sanità Beveridge universal gestida a nivell local
* Fort dirizz de proprietà, rispett di contratt e facilità de fà de business
* Pocch de regolamentazion e vertura al liber commercc internazional
* Bass nivell de corruzion
* Bon poder di sindacaa che gh'hann anca di pian per pagà la disoccupazion e che contratten cont i padron senza l'intervent dirett del Stat

## Riferiment
* The Nordic Way

## Vos corelaa
* Modell di polder
* Economia social de mercaa
Giulio Bellinzaghi

El **Giulio Bellinzaghi** (Milan, 17 de ottober 1818 - Cernòbi, 28 de agost 1892) a l'è staa 'n politegh italian, sindegh de Milan del 1868 al 1884 e del 1889 al 1892, per squasi 19 agn.

L'ha menaa a renasàss el belancc del Comun, l'ha completaa l'annession di Corp Sant, l'ha completaa el resanament de la Piazza del Domm scominciada del primm sindegh Antonio Beretta e in del 1879 l'ha inauguraa la Stazion de Milan Cadorna. In del 1872 l'è nomenaa Senator del Re, che in del 1875 ghe da el titol de Cont.

La soa ministrazion l'eva approvaa el sbatt giò del Castell Sforzesch, de adibì a quarter residenzial cont on'azienda de che l'era socio, ma la resistenza de la società istorega l'ha menaa el governa a mettègh el vincol architettonich.

Giamò de giovin l'ha faa el bancher privaa e l'ha fondaa la Banca Bellinzaghi, in pee del 1848 al 1983. L'è staa anca sindegh de Cernòbi, indova che l'ha faa su 'na villa che la gh'ha ancamò el sò nomm incoeu, dissegnada de l'architett Giacomo Bussi.

## Riferiment
*[Treccani](http://www.treccani.it/enciclopedia/giulio-belinzaghi_(Dizionario-Biografico))
Hashcat

**Hashcat** a l'è 'n tool de recuver di password, originariament relassaa 'me software proprietari e relassaa 'me open source in del 2015. A l'è disponibel per Windows, MacOS e Linux e l'è bon de risolv 'na motta de hash sia grazia a la GPU che a la CPU.

## Ligamm de foeura
*Sitt offizial

## Vos corelaa
*RainbowCrack
*Cain and Abel
*Crack (software)
*DaveGrohl
*John the Ripper
Browsh

**Browsh** a l'è 'n browser che 'l fonziona a linia de comand e 'l visualizza i paginn in formaa de test. L'è pensaa, per esempi, per vess doperaa via ssh o via Mosh per doperà la connession remota per navegà in sul web.

L'è scrivuu per la pupart in Go e 'l dopera 'na version headless de Firefox per descaregà e parsà i paginn. El pò vess vist 'me on successor de Lynx.

## Ligamm de foeura
*Sitt offizial
Istitut di ricerch farmacologich "Mario Negri"

L**'Istituto di ricerch farmacologich "Mario Negri"** a l'è 'n IRCCS no profit con sed a Milan e a Bergom e che 'l se occupa del progress in di scienz medegh e farmacologegh.

L'è staa fondaa in del 1963 grazia a 'n lassit testamentari del Mario Negri e a l'avvività del fondator Silvio Garattini.

## Ligamm de foeura
*Sitt offizial
Attacch a dizionari

On **attacch a dizionari** a l'è, in crittografia e informatega, on attacch faa a 'n meccanism de autenticazion grazia a 'na lista di possibil password. A l'è 'n attacch che 'l favoriss la disponibilità de spazzi rispett a quella de potenza de calcol, a differenza di attacch a forza bruta per esempi.

## Software de attacch
*Cain and Abel
*Crack
*Aircrack-ng
*John the Ripper
*L0phtCrack
*Metasploit Project
*Ophcrack

## Riferiment
*Hackerstribe 

## Vos corelaa
*Attacch a forza bruta
*Rainbow tables
JSFuck

**JSFuck** a l'è 'na manera de scriv el Javascript comé se 'l fuss on lenguagg de programmazion esoteregh cont domà i simboi [, ], (, ), !, e +. El pò vess doperaa per offuscà el codes per esempi per di sfid ma anca per scond del malware.

El dopera, in sostanza, 'sti caratter 'me di blocchett per fà su di paroll o letter che formen poeu i letter che se doperen de solet in JavaScript. El sò nomm a l'è ispiraa al Brainfuck.

## Ligamm de foeura
*Sitt offizial
Cifrari a blocch

On **cifrari a blocch** a l'è 'n algoritm che 'l opera in su 'n blocch de 'n numer fiss de bit cont ona variazion dada de 'na ciav. El pò vess desviluppaa in manera de doperà pussee blocch insemma in manera segura.

## Algoritm

*3-Way
*AES
*Blowfish
*Camellia
*CAST-128
*CAST-256
*CMEA
*CS-Cipher
*DEAL
*DES
*DES-X
*FEAL
*GDES
*GOST
*IDEA
*Iraqi block cipher
*KASUMI
*Khafre
*KHAZAD
*Khufu
*LOKI89/91
*LOKI97
*Lucifer
*MAGENTA
*MARS
*MISTY1
*MMB
*RC2
*Red Pike
*S-1
*SAFER
*Serpent
*SHARK
*Skipjack
*Square
*TEA
*Triple DES
*Twofish
*RC5
*RC6
*XTEA

## Riferiment
*Cifrari simmetrich
Dark web

El **dark web** a l'è quel tocch del World Wide Web che l'è miss in d'ona darknet che 'l se pò vedè domà cont di software speciai, a differenza del web sconduu che 'l includ tucc quej paginn che se pòden no cercà normalment cont i motor de ricerca.

Anca se despess sociaa a l'illegalità se stima che domà el 10% di sitt la gh'abia di contegnuu proibii menter la pupart di sitt a hinn domà di robb che gh'hann de besogn de 'na motta de anonimaa.

## Riferiment
* Che cosa c’è sulle dark net?

## Vos corelaa
* Friend-to-friend
* .onion
Corruzion

La **corruzion** a l'è l'att immoral, e despess illegal, de ciappà di danee per doperà on proppi poder in manera preferenzial per dà di vantagg a 'n quajvun e agì contra di sò dover.

## Riferiment
*Enciclopedia Treccani

## Vos corelaa
*Subornazion
*Traffegh de influenz
*Appropriazion indebita
*Capitalism clientelar
*Cleptocrazia
*Nepotism
Ospedaa de Circol e Fondazion Macchi

L**Ospedaa de Circol e Fondazion Marchi** a l'è 'n ospedaa de Vares, center principal de l'ASST di Sett Lagh e in pee del 1173.

## Storia
L'è staa fondaa in del 1173 de 'na comunitaa religiosa che la se occupava de juttà i matt e i pover, in del '400 el deventa on lazzarett e in del '500 'n ospedaa ver e proppi.

Del '800 el deventa 'n presidi scientifegh assee importànt e in del 1929 el se trasferiss in la villa del tenor Francesco Tamagno, che incoeu l'è sed de la ministrazion de l'Ospedaa.

Del 1975 l'è sed de la segonda facoltà de medesina de l'Università di Studi de Pavia, che in del 1998 la passa a l'Università di Studi de l'Insubria.

Del 1995 l'è anca azienda ospedalera de rilev nazional.

## Riferiment
*Sitt offizial

## Vos corelaa
*Ospedaa Filippo del Ponte
Avocatt

L**avocatt** a l'è 'n professionista espert de la lesg che 'l jutta 'na part in d'on process con consulenza legal e reppresenzanza innanz al giudes.

El gh'ha de solet de laureàss in giurisprudenza ma gh'è di giurisdizion, soratutt de common law, indova che l'è assee "lensg la lesg", ciovè superà 'n esamm dopo de 'n period de tirocini.

## Riferiment
*Treccani

## Vos corelaa
*Dirizz a la defesa
*Avocatt d'offizi
*Barrister
*Solicitor
*Secrett professional
Ospedaa Ninguarda Cà Granda

L**'Ospedaa Ninguarda Cà Granda** a l'è 'n ospedaa de Milan fondaa in del 1939, center principal de l'ASST "Gran Ospedaa Metropolitan Ninguarda".

## Storia
L'è staa inauguraa el 10 de ottober 1939 e 'l sò nomm el deriva del ligamm ministrativ con l'Ospedaa Maggior a la Cà Granda, ch'a l'era in renoeuvament e 'l mancava de 'n repart de medesinna general.

In del 1978 l'ospedaa el ciappa la soa autonomia e in del 1993 l'è nomenaa Ospedaa de Rilev Nazional e in del 1994, con la reforma de la sanità lombarda, l'è recognossuu "Azienda Ospedalera".

In del 2015 l'è istituii 'me ASST e in del 2017 la ciappa el nomm del dì d'incoeu. L'è sed de 'n cors de infermeria e de 'n center anti-tossegh.

## Alter progett

## Ligamm de foeura
*Sitt offizial

## Bibliografia
*Maria Antonietta Crippa e Vittorio Alessandro Sironi (a cura di), Niguarda un ospedale per l'uomo del nuovo millennio, Cinisello Balsamo (Milano), Silvana Editoriale, 2009, SBN IT\ICCU\SNT\0007349.
Giudes

El **giudes** a l'è el soggett che, in dirizz, el se occupa de gestì 'na cort e de fà rispettà i lesg e la giurisprudenza.

Se suppon che 'l giudes el gh'abia de vess imparzial e, a seconda del sistema, el pò vess 'n arbitro imparzial che 'l scolta tutt i part per poeu ciappà 'na decision o siguràss che 'na giuria la ciappi di decision legai, o 'na part in causa che la fa di indaginn e la ciappa di decision a segonda di resultaa.

De solit i giudes indossen on vestii apposta, che 'l pò vess la toga o anca 'n simbol specifegh compagn de 'na medaja. In del sistema american a l'è doperaa fiss on martellett, ciamaa *[[gavel]]*.

## Riferiment
*Enciclopedia Treccani

## Vos corelaa
*Arbitro (dirizz)
*Giudes popolar
*Magistraa
Ferrovie del Nord Barese

I **Ferrovie del Nord Barese** a hinn 'n insemma de relazion ferroviari faa de la società Ferrotramviaria e de caratter metropolitan intorna a Bari, cont on basin de utenza de circa 700'000 personn.

L'è faa su de quatter relazion:
* linia FR 1 - treni regionai in su la ferrovia Bari-Barletta, via Macchie e Palese
* linia FR 2 - treni regionai in su la ferrovia Bari-Barletta e transit a l'aeroport zittadin
* linia FM 1 - treni metropolitan che vann in su la linia Bari-San Paolo
* linia FM 2 - treni metropolitan Bari-Aeroport-Bitonto

Per el servizzi metropolitann a hinn doperaa soratutt di moderni Alstom Coradia e Stadler FLIRT classifegaa *ETR 431* e *ETR 342*, menter per el conligament regional hinn doperaa anca di CAF Civity. Hinn doperaa pu de 'n quaj ann i storegh automotris Stanga-TIBB e Firema E 126, che doperaven anca di variant di carrozz FS tipo MDVC.

## Bibliografia
* Vito Roca, *La ferrovia Bari Nord (Bari-Barletta)*, in *[[I Treni Oggi]]*, n. 22, settembre 1982.
* Mario Bicchierai, *La Bari-Barletta si rinnova*, in *Mondo Ferroviario Viaggi*, n. 219, febbraio 2005, p.&nbsp;10.
* Lorenzo Pallotta, *Nuovi Coradia alle Bari Nord*, in *Tutto Treno*, n. 182, gennaio 2015, p.&nbsp;16.

## Vos corelaa
*Servizi ferroviari metropolitan de Bari
Algoritm de ordenament

On **algoritm de ordenament** a l'è 'n algoritm che l'è doperaa per elencà i element de 'na sequenza stabilida de 'na relazion d'orden in manera che 'n element de indes i el sibia maggior de l'element cont indes i-1 e minor de l'element cont indes i+1.

## Esempi
*Bubble Sort
*Selection Sort
*Insertion Sort
*Merge Sort
*Heapsort
*Quicksort
*Counting sort
*Radix sort
*Bucket sort
*Stupid sort

## Bibliografia
*(EN) D. E. Knuth, The Art of Computer Programming, Volume 3: Sorting and Searching.
Ospedaa di Frati e Oftalmich

L**'Ospedaa di Frati e Oftalmich** a l'è 'n ospedaa milanes fondaa in del secol quell del 16 e center principal de l'ASST di Frati-Sacch.

## Storia

L'è vorzuu del Carlo Borromee e l'è missa la prima preja el 22 de settember 1588 e l'è fornii sotta el Gaspar Vescont, che 'l ghe da l'incaregh ai Frati de gestìll.

In del 1842 l'è slargaa fiss e l'è verta 'na succursal in la zona de Sant Ambroeus, che incoeu l'è l'Ospedaa San Giusepp. In del 1870 l'è ceduu, grazia a 'na legg del Regn d'Italia, a di privaa laich.

In del noeuv secol el va no ben e l'è accorpaa ai Monegh. In del 1975 ghe tacchen dent l'Oftalmich e in del 1998 l'Ospedaa Macedonio Melloni.

In del 2015, dopo de la riforma de la sanità lombarda, l'è part de l'ASST di Frati-Sacch insemma a l'Ospedaa di Fiolitt Vittore Buzzi, l'Ospedaa Luis Sacch e al Melloni.

## Riferiment
*La nostra storia
*LombardiaBeniCulturali

## Ligamm de foeura
*Sitt offizial

## Vos corelaa
*Gesa de l'Ara Coeli
Policlinich de Milan

El **Policlinich de Milan** (ciamaa anca *Ospedaa Maggior* o *Ospedaa Cà Granda*) a l'è el pussee antigh ospedaa milanes, fondaa in del 1456 del Duca Franzesch Sforza con sed in la Cà Granda e l'è al dì d'incoeu l'è organizzaa legalment 'me fondazion e recognossuu 'me IRCCS.

L'è convenzionaa con l'Università di Studi de Milan per noeuv cors de laurea e ghe dependen 'n poo de clinegh, per esempi la Mangiagalli, la De Marchi e la clinica del lavorà Luigi Devoto, inscì de rendél on center comprensiv cont del pront soccors in d'ona motta de ambit.

L'ha daa origin in la soa storia ai ospedaa de Ninguarda, Sest e al San Carla, che hinn deventaa poeu autonom.

## Ligamm de foeura
*Sitt offizial

## Alter progett

## Vos corelaa
*Regolt d'art de l'Ospedal Magior
*Gonfalon d'onor de l'Ospedal Magior de Milan